sagorsarker/bangla-wikipedia huggingface dataset:
বাংলা সাহিত্য পুরস্কার

বাংলা সাহিত্যে উল্লেখযোগ্য অবদান রাখা এবং কৃতিত্বের জন্য বিভিন্ন সাহিত্য পুরস্কার প্রদান করা হয়। বাংলা সাহিত্য পুরস্কারের এই তালিকাটি উল্লেখযোগ্য সাহিত্য পুরস্কার সম্পর্কিত নিবন্ধগুলির একটি সূচক।
উত্তরবঙ্গ বিশ্ববিদ্যালয়

উত্তরবঙ্গ বিশ্ববিদ্যালয় ভারতের পশ্চিমবঙ্গ রাজ্যের উত্তরাংশে তথা দার্জিলিং জেলার শিলিগুড়ি শহরের লাগোয়া শিবমন্দিরের রাজা রামমোহনপুরে অবস্থিত একটি সরকারি বিশ্ববিদ্যালয়। উত্তরবঙ্গের জেলাগুলি ও প্রতিবেশী রাজ্য সিকিমের ক্রমবর্ধমান আর্থ-সামাজিক ও কারিগরি মানবসম্পদ বিকাশের লক্ষ্যে ১৯৬২ সালে এই বিশ্ববিদ্যালয় প্রতিষ্ঠিত হয়। এই বিশ্ববিদ্যালয় পশ্চিমবঙ্গের শুরুর দিককার বিশ্ববিদ্যালয়ের একটি, এমনকি গোটা উত্তরবঙ্গে গড়ে ওঠা প্রথম বিশ্ববিদ্যালয়। পরিধির দিক থেকে বেশ খানিকটা জায়গা জুড়ে বিস্তৃত। বিশ্ববিদ্যালয়টি ৩১৫.৯৯ একর জায়গা নিয়ে গড়ে ওঠেছে।
বিজ্ঞান,কলা ও বাণিজ্যে স্নাতকোত্তর ডিগ্রীর পাশাপাশি বিভিন্ন পেশাদারী কর্মমুখী কোর্স (এমবিএ), স্থানীয় ভাষা, হিমালয় ও চা সম্পর্কিত বিভিন্ন বিষয়ে ডিগ্রী অর্জনের সুযোগ রয়েছে। বর্তমানে দার্জিলিং ও জলপাইগুড়ি জেলাতে এই বিশ্ববিদ্যালয়ের এক্তিয়ারক্ষেত্রের অন্তর্গত কলেজেগুলি আছে।
উত্তরবঙ্গে শিলিগুড়ি ও বাগডোগরা বিমানবন্দরের মধ্যবর্তী রাজা রামমোহনপুর অঞ্চলে ৩৩০ একর জমির উপর গড়ে উঠেছে উত্তরবঙ্গ বিশ্ববিদ্যালয়। প্রতিবছর ৩৬ হাজারেরও বেশি স্নাতক ও দেড় হাজারেরও বেশি স্নাতকোত্তর ও গবেষক ছাত্রছাত্রী বিভিন্ন বিষয়ে পঠনপাঠনের জন্য এই বিশ্ববিদ্যালয়ে ভর্তি হন। এই ছাত্রছাত্রীরা যে শুধু উত্তরবঙ্গ থেকে আসেন তাই নয়, পশ্চিমবঙ্গের অন্যান্য অঞ্চল, সিক্কিম, বিহার, এমনকি ভুটান ও নেপাল মতো সার্কভুক্ত নানা দেশ থেকেও ছাত্রছাত্রীরা এখানে পড়াশোনার জন্য আসেন। তাই বর্তমানে এটি পশ্চিমবঙ্গের অন্যতম বৃহৎ বিশ্ববিদ্যালয়ে পরিণত হয়েছে।
বিশ্ববিদ্যালয়ের উপাচার্য বিশ্ববিদ্যালয়ের প্রধান নির্বাহী কর্মকর্তা। বর্তমানে উপাচার্য পদটি শূন্য।
বিশ্ববিদ্যালয়ে মোট ৩০টি বিভাগ রয়েছে, যা দুটি অনুষদ পরিষদে বিভক্ত।
বিশ্ববিদ্যালয় বিভিন্ন গবেষণা এবং একাডেমিক কেন্দ্র সরবরাহ করে।
বিশ্ববিদ্যালয়ের অধিভুক্ত কলেজগুলো দার্জিলিং, কালিম্পং, আলিপুরদুয়ার এবং জলপাইগুড়ি জেলার চারটি অঞ্চলে এবং উত্তর দিনাজপুর জেলার ইসলামেরপুর সাব-ডিভিশনে বিস্তৃত।
Template:University of North Bengal
বিশ্ববিদ্যালয় চার বছরের স্নাতক (বি.এ./বি.এসসি./বি.কম.) এবং পাঁচ বছরের বি.এ. এলএলবি ডিগ্রি প্রদান করে। এছাড়াও, এটি দুই বছরের এম.এ., এম.কম., এম.বি.এ., এম.এসসি., এম.সি.এ. এবং এম.ফার্ম ডিগ্রি, দুই বছরের এমফিল ডিগ্রি এবং পিএইচডি ডিগ্রি প্রদান করে।
২০২২ সালে, বিশ্ববিদ্যালয় জাতীয় মূল্যায়ন ও স্বীকৃতি কাউন্সিল (NAAC) থেকে ৭ পয়েন্ট স্কেলে ২.৮২ CGPA অর্জন করেছে এবং "B++" গ্রেডে সম্মানিত হয়েছে, যা ৫ বছর মেয়াদী।
অক্ষয় কুমার মৈত্রেয়া হেরিটেজ মিউজিয়াম, রাজা রাজরাম মিউজিয়াম সংগ্রহসহ, ১৯৬৫ সালে প্রতিষ্ঠিত হয়েছে। এটি এখন উত্তরবঙ্গের ইতিহাস সম্পর্কিত ভাস্কর্য, মুদ্রা, চিত্রকলা এবং পাণ্ডুলিপির সংগ্রহস্থল। এটি একটি আঞ্চলিক মিউজিয়াম এবং ভারতের কয়েকটি বিশ্ববিদ্যালয় মিউজিয়ামের মধ্যে একটি। এটি ঐতিহাসিক নিদর্শন সংরক্ষণ এবং অধ্যয়ন করে।
বাংলার গভর্নরদের তালিকা

ব্রিটিশ ইস্ট ইন্ডিয়া কোম্পানি বাংলার নবাবদের নিকট থেকে ১৬৯০ সালেই বাণিজ্য চুক্তি স্থাপন করার অধিকার প্রাপ্ত হয়েছিল। 
রবার্ট ক্লাইভ: বাংলার গভর্নর ১৭৫৭-৬০, পুনরায় ১৭৬৫-৬৭ এবং ১৭৬৫ থেকে ১৭৭২ সাল পর্যন্ত বাংলায় দ্বৈত গভর্নরতন্ত্র স্থাপন করেন (ভারতবর্ষে ব্রিটিশ ঔপনিবেশিক শাসন প্রতিষ্ঠার মুল হোতা) ভ্যান্সিটার্ট (১৭৬০–৬৫): বক্সারের যুদ্ধ (১৭৬৪) করটিয়া (১৭৬৯–৭২): বাংলার দুর্ভিক্ষ (১৭৭০)
লর্ড রবার্ট ক্লাইভ নেতৃত্বে ব্রিটিশ সৈন্য এবং তাদের স্থানীয় মিত্রদের সহযোগিতায় পলাশীর যুদ্ধে ২৩ শে জুন ১৭৫৭ বাংলার নবাব-কে পরাজিত করে মুরশিদাবাদে হত্যা করা হয় এবং ব্রিটিশ ইস্ট ইন্ডিয়া কোম্পানি নিজেদের প্রশাসন স্থাপন করে। ক্লাইভ গভর্নর হন।
চার্টার অ্যাক্ট ১৮৫৩ এর অধীনে ভারতের গভর্নর জেনারেল বাংলার গভর্নর হিসেবে তার সহগামী শেঠিকে এবং ১৮৫৪ সাল  থেকে ছোট লাট নিযুক্ত করার ক্ষমতাপ্রাপ্ত হয়। 
ব্রিটিশ গভর্নরের অধীনে ১৯১১ সালে পূর্ব ও পশ্চিম বাংলাকে একক সরকারের অধিনে এক প্রদেশে পরিনত করা হয়।
ব্রিটিশ ঔপনিবেশিক শাসনের অবসান ঘটে ১৯৪৭ সালে এবং ভারত ও পাকিস্তান নামে দুটি পৃথক নতুন রাষ্ট্র সৃষ্টি করা হয়। পূর্ব পরিকল্পনা অনুসারে ১৯৪৭ সালে বাংলাকে দ্বিধাবিভক্ত করা হয় এবং স্বাধীনভাবে পশ্চিমবঙ্গ ভারতে এবং পূর্ববাংলা পাকিস্তানের সাথে যুক্ত হয়।
ধারাবাহিকতা বজায় রাখাতে অনুগ্রহ করে পশ্চিমবঙ্গের গভর্নরদের জন্য পশ্চিমবঙ্গের গভর্নর তালিকা ও পূর্বঙ্গের গভর্নরদের জন্য পূর্ব বাংলার গভর্নর তালিকা দেখুন।
http://www.worldstatesmen.org/India_BrProvinces.htm
ব্রিটিশ ভারতের প্রেসিডেন্সি ও প্রদেশসমূহ
জোসেফ স্তালিন

জোসেফ স্তালিন বা ইওসিফ ভিসসারিওনোভিচ স্তালিন ( জীবনকাল: ১৮ ডিসেম্বর ১৮৭৮ – ৫ মার্চ ১৯৫৩), যিনি জোসেফ স্তালিন () নামেই সমধিক পরিচিত, একজন জর্জীয় সাম্যবাদী রাজনীতিবিদ ছিলেন। তিনি ১৯২৪ থেকে ১৯৫৩ সাল পর্যন্ত প্রায় ২৯ বছর সোভিয়েত ইউনিয়নের প্রধান নেতা ছিলেন। তিনি ছিলেন সোভিয়েত ইউনিয়নের ইতিহাসে দীর্ঘতম নেতা। লেনিনের মৃত্যুর পর তিনি সোভিয়েত ইউনিয়নের কমিউনিস্ট পার্টির সাধারণ সম্পাদক হন (১৯২২-১৯৫২) এবং সোভিয়েত ইউনিয়নের মন্ত্রীপরিষদের চেয়ারম্যান (১৯৪১-১৯৫৩) হিসেবেও দায়িত্ব পালন করেন। প্রথমদিকে সম্মিলিত নেতৃত্বের অংশ হিসেবে দেশ পরিচালনা করলেও পরবর্তীতে ১৯৩০ এর দশকে তিনি সমস্ত ক্ষমতা কুক্ষিগত করে একনায়কতন্ত্র কায়েম করেন। আন্তঃযুদ্ধ যুগের সব থেকে আলোচিত সমাজতান্ত্রিক ব্যাক্তিত্বদের একজন ছিলেন তিনি। তিনি স্তালিনবাদ এবং সোভিয়েত সাম্রাজ্যবাদের প্রবক্তা।
স্তালিন সোভিয়েত ইউনিয়নে কেন্দ্রীয়ভাবে পরিচালিত অর্থনীতি ব্যবস্থার প্রচলন করেন। তদানীন্তন সোভিয়েত ইউনিয়নের প্রায় সবটুকুই অর্থনৈতিকভাবে অনগ্রসর ছিল। স্তালিনের দ্রুত শিল্পায়ন ও কৃষিকার্যের যৌথীকরণের মাধ্যমে পুরো দেশটি অল্প সময়ের মধ্যে শিল্পোন্নত দেশে পরিণত হয়। কিন্তু একই সময়ে অর্থনৈতিক উত্থান-পতনের দরুন বহু মানুষ দুর্ভিক্ষে মারা যায়। ১৯৩০-এর দশকে স্তালিন নিজের ক্ষমতা শক্ত করবার জন্য নিপীড়ন শুরু করেন, যার ফলে কমিউনিস্ট পার্টির শত্রু সন্দেহে বহু মানুষকে হত্যা করা হয়, অথবা সাইবেরিয়া ও মধ্য এশিয়ার শ্রম শিবিরে নির্বাসিত করা হয়। রাশিয়ার অনেক জাতিগোষ্ঠীকে তাদের বসতবাড়ি থেকে উৎখাত করে অন্যত্র সরিয়ে দেওয়া হয়।
স্তালিনের শাসনকালে সোভিয়েত ইউনিয়ন দ্বিতীয় বিশ্বযুদ্ধে অংশ নেয় এবং নাৎসি জার্মানির পরাজয়ে গুরুত্বপূর্ণ ভূমিকা রাখে। স্তালিনের নেতৃত্বে সোভিয়েত ইউনিয়ন দ্বিতীয় বিশ্বযুদ্ধ-পরবর্তী বিশ্বের দুই পরাশক্তির একটিতে পরিণত হয়, যা ৪০ বছর পরে সোভিয়েত ইউনিয়নের পতনের পূর্ব পর্যন্ত অব্যাহত থাকে।স
জর্জিয়ার গোরি শহরে স্তালিনের জন্ম। তারিখটি হল ২৯ ডিসেম্বরে তাকে ব্যাপ্টােইস্ট করা হয়। তার জন্মের নাম ছিল ইওসেব বেসারিয়নিস ডিজে জুগাশভিলি, এবং তার ডাকনাম ছিল "সোসো", স্তালির পিতার নাম বেসারিয়ন। মাতার নাম ছিল একাতেরিন। স্টালিন তার পিতামাতার একমাত্র সন্তান ছিলেন যে শৈশবে মারা যান নি। স্টালিনের বাবা একটি জুতা প্রস্তুতকারক একটি কারখানায় কাজ করতেন।
এটি প্রাথমিকভাবে এই কাজে তিনি আর্থিকবাবে সফল হলেও পরে নিতান্ত গরীব হয়ে পরেন, বেসারিয়ন একজন মদ্যপ ছিলেন। তিনি মদ্যপ অবস্থায় স্ত্রী ও সন্তানের উপর অত্যাচার করতেন। একাতেরিন এবং স্তালিন ১৮৮৩ সালে বাড়ি ছেড়ে চলে যান। পরের দশটি বছর বিভিন্ন ভাড়া বাসায় ভবঘুরে জীবন কাটান। ১৮৮৬ সালে, তারা পারিবারিক বন্ধু ফাদার ক্রিস্টোফার চার্কভিয়ানীর বাড়িতে চলে আসেন একাতেরিন একজন গৃহকর্মীর কাজ করেন এবং তার ছেলের লেখাপড়ার জন্য তাকে স্কুলে ভর্তি করান। ১৮৮৮ সালের সেপ্টেম্বরে স্তালিন চার্কভিয়ানির সাহায্যে অর্থোডক্স গোরি চার্চ স্কুলে ভর্তি হন । যদিও তিনি মারামারি ও গোলযোগে যুক্ত হয়ে পড়েছিলেন, তবুও স্তালিন একাডেমিকভাবে খুবই পারদর্শী ছিলেন। তিনি চিত্রকলা এবং নাটকের ক্লাসে প্রতিভা প্রদর্শন করেছিলেন, নিজের কবিতা লিখেছিলেন এবং গায়ক হিসাবে গান করেছিলেন। স্তালিন বেশ কিছু গুরুতর স্বাস্থ্য সমস্যার সম্মুখীন হয়েছিলেন: ১৮৮৪ সালে গুটিবসন্তের সংক্রমণে তার মুখে দাগ পড়ে যায়; । ১২ বছর বয়সে তিনি একটি ফেটন ঘোড়াগাড়ি দ্বারা আঘাত পেয়ে গুরুতরভাবে আহত হন যা সম্ভবত তার বাম হাতে আজীবন অক্ষমতার কারণ।
অন্নদাচরণ খাস্তগীর

অন্নদাচরণ খাস্তগীর (জন্ম: ১৮৩০ - মৃত্যু: ১৮৯০) (ইংরেজি Annadacharan Khastagir) একজন বিখ্যাত চিকিৎসক, সমাজসংস্কারক এবং গবেষণামূলক প্রবন্ধকার।
অন্নদাচরণের আদি নিবাস বর্তমান বাংলাদেশের চট্টগ্রামের পটিয়া উপজেলার সুচক্রদণ্ডী। তার বাবা ছিলেন সরকারি উকিল রামচন্দ্র খাস্তগীর। তিনি কলকাতা মেডিক্যাল কলেজ থেকে উত্তীর্ণ হয়ে সরকারি কাজে যোগ দেন এবং মথুরা, বৃন্দাবন এবং উত্তর ভারতের নানা জায়গা ঘুরে কলকাতায় আসেন। তিনি কিছুদিন মেডিক্যাল কলেজ শিক্ষকতাও করেন। বন্ধু বিদ্যাসাগরের আগ্রহে শেষ দিকে হোমিওপ্যাথি চিকিৎসাও করতেন। তার কন্যা কুমুদিনী চট্টগ্রামের প্রথম মহিলা স্নাতক। 
ঊনবিংশ শতাব্দীতে নারীর মুক্তি এবং অধিকার রক্ষা আন্দোলনে তিনি ছিলেন একজন গুরুত্বপূর্ণ ব্যক্তিত্ব। এই কাজে তার সহযোগী ছিলেন দুর্গামোহন দাস, গুরুচরণ মহলানবিশ, রজনীনাথ রায়, এবং দ্বারকানাথ গঙ্গোপাধ্যায়। 
অন্নদাচরণ "চিকিৎসক সম্মিলনী" নামক একটি মাসিক পত্রিকা (১২৯১ বঙ্গাব্দ - ১২৯৯ বঙ্গাব্দ) সম্পাদনা করতেন। তার রচিত উল্লেখযোগ্য বই হল: "মানব জন্মতত্ত্ব", "ধাত্রীবিদ্যা", "নবপ্রসূত শিশুর পীড়া ও চিকিৎসা", "স্ত্রীজাতির ব্যাধিসংগ্রহ", "আয়ুবর্ধন", "শরীর রক্ষণ", "পারিবারিক সুস্থতা" প্রভৃতি।
দুর্গামোহন দাশ

দুর্গামোহন দাশ (নভেম্বর ১৮৪১ - ডিসেম্বর ১৮৯৭) একজন সমাজ সংস্কারক এবং ঊনবিংশ শতকের বাংলার নবজাগরণের একজন উল্লেখযোগ্য ব্যক্তিত্ব।
দুর্গামোহন দাশের আদি নিবাস ও জন্মস্থান বর্তমান বাংলাদেশের ঢাকার বিক্রমপুরের(বর্তমান মুন্সীগঞ্জের টঙ্গীবাড়ী উপজেলার) তেলিরবাগ গ্রামের বিখ্যাত দাশ পরিবারে । তার বাবার নাম কাশীশ্বর দাশ । দুর্গা মোহন দাশের ভাইয়ের নাম ভুবন মোহন দাস যিনি দেশ বন্ধু চিত্তরঞ্জন দাসের বাবা।অর্থাৎ চিত্তরঞ্জন দাশ দুর্গা মোহন দাশের ভাতিজা। দাশ পরিবারটি মূলত আইনজীবী পরিবার ছিল। তার বাবার কর্মস্থল বরিশালে চৌদ্দ বছর বয়সে প্রদর্শনী বৃত্তিলাভ করে তিনি কলকাতার প্রেসিডেন্সি কলেজে পড়া আরম্ভ করেন । ১৮৬১ খ্রিষ্টাব্দে আইনের প্রথম পরীক্ষা "লাইসেন্সিয়েট অফ ল" উত্তীর্ণ হয়ে তিনি কলকাতা সদর আদালতে আইনজীবী হিসাবে কাজ আরম্ভ করেন । ১৮৬৩ খ্রিষ্টাব্দে বরিশালে গিয়ে সরকারি উকিল হন । ১৮৭০ খ্রিষ্টাব্দে কলকাতায় এসে ওকালতি আরম্ভ করে ক্রমে প্রতিষ্ঠা পান । তার পুত্রদের মধ্যে এস.আর. দাশ এবং বিচারপতি জ্যোতিষরঞ্জন দাশের নাম উল্লেখযোগ্য । অবলা বসু এবং সরলা রায় তার দুই কন্যা । বিখ্যাত বিজ্ঞানী জগদীশচন্দ্র বসু এবং দার্শনিক প্রসন্নকুমার রায় তার দুই জামাতা । দেশবন্ধু চিত্তরঞ্জন দাশ তার ভ্রাতুষ্পুত্র । 
১২৭১ বঙ্গাব্দে তার প্রচেষ্টাতে বরিশালে দুটি কায়স্থ বালবিধবার আবার বিবাহ হয় । পূর্ববঙ্গে এই প্রচেষ্টা ছিল প্রথম । এর জন্য তাকে বহু সামাজিক এবং আর্থিক পীড়ন সহ্য করতে হয় । পরে তার চেষ্টায় বরিশালে আরো কয়েকজন বিধবার বিবাহ হয় । বাবার মৃত্যুর পর তিনি অল্পবয়স্কা বিধবা সৎমার আবার বিবাহ দিয়েছিলেন । নিজে বিপত্নীক হবার পর অতুলপ্রসাদ সেনের বিধবা মা কে বিবাহ করেন । ১৮৭২ খ্রিষ্টাব্দে তিনি আইন তৈরি হলে এইরকম বিবাহের জন্য অন্যতম ভারপ্রাপ্ত কর্মচারী নিযুক্ত হন । 
কলকাতায় আনন্দমোহন বসু, দ্বারকানাথ গঙ্গোপাধ্যায়, শিবনাথ শাস্ত্রী, রজনীনাথ রায় প্রমুখদের সাথে স্ত্রীশিক্ষা এবং মেয়েদের উন্নতিবিধানে নানা কাজ করেন । উদ্ধারপ্রাপ্ত বালবিধবা এবং কুলীন মেয়েদের নিজের বাড়িতে আশ্রয় দিতেন । এই সমস্ত বালিকাদের শিক্ষার জন্য ১৩ সেপ্টেম্বর ১৮৭৩ খ্রিষ্টাব্দে হিন্দু মহিলা বিদ্যালয় এবং এটি বন্ধ হবার পর ১ জুন ১৮৭৬ খ্রিষ্টাব্দে বঙ্গ মহিলা বিদ্যালয় তাদের মিলিত চেষ্টায় স্থাপিত হয়েছিল । 
প্রধানত তার প্রচেষ্টায় ও অর্থসাহায্যে বরিশাল ব্রাহ্মমন্দির প্রতিষ্ঠিত হয়েছিল । কলকাতায় নব্য ব্রাহ্মদের একটি ছোট দলের তিনি নেতা ছিলেন । তিনি সাধারণ ব্রাহ্মসমাজের প্রতিষ্ঠাতা ও সদস্যদের মধ্যে অন্যতম ছিলেন । 
১৮৭৬ খ্রিষ্টাব্দে তিনি কলকাতা পৌরসভার সদস্য হন । ভারতসভার তিনি অন্যতম পৃষ্ঠপোষক ছিলেন ।
হেমেন্দ্রনাথ মজুমদার

হেমেন্দ্রনাথ মজুমদার (জন্ম: ১৩০১ বঙ্গাব্দ; ১৯ সেপ্টেম্বর ১৮৯৪ - মৃত্যু: ১৩৫০ বঙ্গাব্দ; ২২ জুলাই ১৯৪৮) একজন ভারতীয় বাঙালি চিত্রশিল্পী। তিনি হেমেন মজুমদার বা এইচ. মজুমদার নামেও পরিচিত ছিলেন।
হেমেন্দ্রনাথ বর্তমান বাংলাদেশের কিশোরগঞ্জে জন্মগ্রহণ করেছিলেন । হেমেন্দ্রনাথের আদি নিবাস বর্তমান বাংলাদেশের ময়মনসিংহের গচিহাটা । ১৯১০ খ্রিষ্টাব্দে তিনি কলকাতায় গভর্নমেন্ট স্কুল অফ আর্টে ভর্তি হন । ১৯১১ থেকে ১৯১৫ অবধি তিনি কলকাতার জুবিলি স্কুল অফ আর্টে পড়াশোনা করেন । পঞ্চম জর্জের ভারত আগমন উপলক্ষে তিনি কলেজ তোরণ সাজানোর আদেশ অমান্য করে কলেজ ত্যাগ করেন । 
ভারতের বিভিন্ন শহরে চিত্র প্রতিযোগিতায় তিনি তার কৃতিত্ব দেখিয়েছিলেন । ১৯২১ এবং ১৯২২ সালে তিনি বোম্বে আর্ট একজিবিশনে প্রথম পুরস্কার লাভ করেন । সিক্তবসনা সুন্দরী নারীর ছবি আঁকায় তার খ্যাতি ছিল । "শিল্পী", "ইন্ডিয়ান মাস্টার" ও "আর্ট অফ এইচ মজুমদার" নামক চিত্রপত্রিকাগুলির তিনি সম্পাদক এবং তত্ত্বাবধায়ক ছিলেন । 
১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, ভবানীচরণ লাহা এবং অতুল বসুর সাথে স্থাপন করেন ইন্ডিয়ান অ্যাকাডেমি অফ ফাইন আর্ট । ১৯৩১ খ্রিষ্টাব্দে তাকে কাশ্মীরের মহারাজা কাশ্মীরে থাকা এবং ছবি আঁকার জন্য আমন্ত্রণ জানিয়েছিলেন । ১৯৩২ খ্রিষ্টাব্দ থেকে ১৯৩৮ খ্রিষ্টাব্দ তিনি পাঞ্জাবের পাতিয়ালা রাজ্যের রাজশিল্পীর পদে ছিলেন । 
তার আঁকা বিখ্যাত ছবির মধ্যে উল্লেখযোগ্য: "স্মৃতি", "মানসকমল", "পরিণাম", "অনন্তের সুর", "সাকী", "কমল না কন্টক" প্রভৃতি ।
সরলা রায়

সরলা রায় (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।
সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে "মায়ার খেলা" নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। সমাজকর্মী চারুলতা মুখোপাধ্যায় তার একমাত্র কন্যা ছিলেন।
মাজিদ মাজিদি

মাজিদ মাজিদি () (জন্ম: ১৭ই এপ্রিল, ১৯৫৯) প্রখ্যাত ইরানী চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি ইরানের রাজধানী তেহরানে জন্মগ্রহণ করেন। মাজিদি সবচেয়ে বেশি পরিচিতি লাভ করেন অস্কার মনোনয়নপ্রাপ্ত চলচ্চিত্র বাচেহা-ই-আসমান (চিলড্রেন অফ হেভেন) এর জন্য। তিনি মূলত শিশুতোষ চলচ্চিত্র নির্মাণ করেন।
মাজিদের জন্ম ইরানি মধ্যবিত্ত পরিবারে । তেহরানে বেড়ে ওঠা মাজিদ ১৪ বছর বয়স থেকেই অপেশাদার নাট্যদলের সাথে কাজ করতেন । পরবর্তীতে তেহরানের ইনস্টিটিউট অব ড্রামাটিক আর্টস থেকে তিনি নাট্যকলার উপর শিক্ষা গ্রহণ করেন 
১৯৭৯ সালে ইরানি বিপ্লবের পর চলচ্চিত্রের দিকে আগ্রহী মাজিদ বিভিন্ন চলচ্চিত্রে অভিনয় করা শুরু করেন, এর মধ্যে উল্লেখযোগ্য হল ১৯৮৫ সালে মুক্তি পাওয়া মোহসেন মাখ্মলবফের বয়কট ।
২০০৪ সাল পর্যন্ত মাজিদ ছিলেন একাডেমী পুরস্কার এর জন্য মনোনীত একমাত্র ইরানি চলচ্চিত্রকার । ১৯৯৮ সালে নির্মিত বাচেহা-ই-আসমান ছবিটির জন্য তিনি সেরা বিদেশী ভাষায় নির্মিত ছবির জন্য একাডেমী পুরস্কার এর মনোনয়ন পান, কিন্তু রবার্তো বেনিনির "লাইফ ইজ বিউটিফুল" সে বছর এই পুরস্কারটি পায় ।
মাজিদ মাজিদি প্রচুর পুরস্কার এবং সম্মাননা লাভ করেছেন। এখানে কয়েকটি উল্লেখ করা হচ্ছে:
অক্ষর (হরফ)

হরফ, বর্ণ বা অক্ষর () বলতে লিখনের একটি মৌল উপাদানকে বোঝায়। দুই বা ততোধিক অক্ষর একই প্রতীককে নির্দেশ করলে তাদেরকে সহ-অক্ষর বলে; সহ-অক্ষরগুলি একে অপরের প্রতিস্থাপনীয় হতে পারে, কিংবা প্রতিবেশভদে আলাদাভাবে ব্যবহৃত হতে পারে। একাধিক সহ-অক্ষর যে বিমূর্ত এককের রূপভেদ, তাকে অক্ষরমূল বলা হয়। কম্পিউটিং-এর পরিভাষায় অক্ষরমূলকে ক্যারেক্টার নামেও ডাকা হয়।
কোন অক্ষর একাধিক ক্যারেক্টার তথা অক্ষরের সংযুক্ত রূপ হতে পারে। তখন একে যুক্তাক্ষর বলে। অক্ষরগুলি মুদ্রণে বা লেখায় ব্যবহৃত নির্দেশক চিহ্ন-ও হতে পারে।
শব্দটি ১৭২৭ সাল থেকে ইংরেজিতে ব্যবহৃত হয়েছে, ফরাসি "glyphe" (১৭০১ সাল থেকে ফরাসি পুরাকীর্তি দ্বারা ব্যবহৃত), গ্রিক γλυφή, glyphē, "খোদাই" এবং ক্রিয়াপদ γλύφειν, glýphein, "ফাঁপা করা, খোদাই করা" থেকে ধার করা হয়েছে। (ল্যাটিন "glubere" "খোসা ছাড়ানো" এবং ইংরেজি "cleave" সাথে পরিচিত) 
কম্পিউটিং ও মুদ্রণশৈলীতে ক্যারেক্টার শব্দটি দিয়ে কোন লিখিত বিষয়বস্তু বা টেক্সটের অক্ষরমূল বা অক্ষর-মূল সদৃশ একককে বোঝানো হয়। ক্যারেক্টার বা অক্ষরমূল হল টেক্সটের বা লিখিত বিষয়বস্তুর একটি বিমূর্ত একক। আর অক্ষর হল এই ক্যারেক্টার বা অক্ষরমূলের দৃশ্যমান একক।
সুতরাং, মুদ্রণশৈলীতে অক্ষর বা গ্লিফ বলতে এক বা একাধিক ক্যারেক্টার বা অক্ষরমূলের একটি নির্দিষ্ট দৃশ্যমান রূপকে বোঝায়। এগুলিকে মুদ্রাক্ষর নামে ডাকা হয় এবং একই ধরনের বা শৈলীর আকৃতিবিশিষ্ট অনেকগুলি মুদ্রাক্ষরের একটি সেটকে মুদ্রাক্ষর-ছাঁদ বলে।
অনেকসময় একাধিক ক্যারেক্টার বা অক্ষরমূলকে একটি মাত্র দৃশ্যমান অক্ষর দিয়ে প্রকাশ করা যেতে পারে, যাকে যুক্তাক্ষর বলে। উদাহরণস্বরূপ, "ffi" তিনটি ক্যারেক্টারের সমষ্টি, কিন্তু এদেরকে একটিমাত্র অক্ষর দিয়ে প্রকাশ করা যায়। তিনটি ক্যারেক্টার এখানে একত্রিত হয়ে একটি যুক্তাক্ষর গঠন করেছে।
বিপরীতভাবে কিছু মুদ্রাক্ষরযন্ত্র বা টাইপরাইটারে অনেকগুলি অক্ষরের সাহায্যে একটিমাত্র ক্যারেক্টারকে নির্দেশ করা হয়। যেমন অনেকসময় দুইটি হাইফেন অক্ষর পাশাপাশি বসিয়ে এম-ড্যাশ ক্যারেক্টারটি নির্দেশ করা হয়।
বেশিরভাগ মুদ্রাক্ষর কোন না কোন মুদ্রাক্ষর-ছাঁদের অন্তর্ভুক্ত। একটি মুদ্রাক্ষর-ছাঁদে সাধারণত প্রতিটি ক্যারেক্টারের জন্য একটি মাত্র অক্ষর নির্দিষ্ট থাকে। কিন্তু এর ব্যতিক্রমও আছে। কোন ভাষার বর্ণমালার আকার বড়ো হলে কিংবা লিখন পদ্ধতি জটিল হলে একটি ক্যারেক্টারকে একাধিক অক্ষর দিয়ে কিংবা একাধিক ক্যারেক্টারকে একটি মাত্র অক্ষর দিয়ে নির্দেশ করা হতে পারে।
সালফিউরিক অ্যাসিড

সালফিউরিক অ্যাসিড একটি রাসায়নিক যৌগ; যা একটি শক্তিশালী খনিজ অ্যাসিড বা অম্ল। কাঠামোগতভাবে এই রাসায়নিক যৌগটির নাম “হাইড্রোজেন সালফেট”। এটির সংকেত HSO। সালফিউরিক অ্যাসিড জলে দ্রবণীয়। সালফিউরিক অ্যাসিড পূর্বে ‘অয়েল অফ ভিট্রিয়ল’ নামে অভিহিত ছিল।
2H + SO → HSO 
এখানে হাইড্রজেন ও সালফেট এর রাসায়নিক বিক্রিয়ায় সালফিউরিক এসিড তৈরি হয়। এখানে সালফেট আয়নের চার্জ 2।
স্পর্শ চেম্বারে 400-500 C তাপমাত্রায় Pt চূর্ণ বা VO প্রভাবকের উপস্থিতিতে SO অক্সিজেন দ্বারা জারিত হয়ে SO উৎপন্ন করে
SO এর সাথে পানি যোগ করলে HSO উৎপন্ন হয়
তবে এ পদ্ধতিতে তৈরি না করে নিচের পদ্ধতিতে তৈরি করা হয়। কারণ উপর্যুক্ত পদ্ধতিতে ধোয়ার সৃষ্টি হয় যা ল্যাবরেটরির পরিবেশ দূষিত করে
HSO কে অলিয়াম বা পাইরো সালফিউরিক এসিড বলা হয়। HSO এর সাথে প্রয়োজনীয় পানি (HO) যোগ করা হয়।
এভাবে প্রয়োজনীয় ঘনমাত্রার HSO তৈরি করা হয়।
এটি ক্ষারের সাথে বিক্রিয়া করে লবণ ও পানি উৎপন্ন করে।
এটি ধাতুর সাথে বিক্রিয়া করে লবণ ও হাইড্রোজেন গ্যাস তৈরি করে।
HSO কে জলীয় দ্রবনে বিয়োজিত করলে
HSO(aq)‌‌=2H(aq)+SO (aq)
বিশ্বে কৃত্রিমভাবে প্রস্তুতকৃত রাসায়নিক যৌগসমূহের মধ্যে সালফিউরিক এসিড সবচেয়ে বেশি উৎপাদন করা হয়। ২০১৮ সালে সারা বিশ্বে প্রায় ২৬ কোটি ৬০ লক্ষ টন ওজনের সালফিউরিক এসিড উৎপাদন করা হয়।
প্রসন্নকুমার রায়

প্রসন্নকুমার রায় (জন্ম: ১৮৪৯ - মৃত্যু: ১৯৩২) একজন বাঙালি শিক্ষাবিদ এবং সাধারণ ব্রাহ্মসমাজের অন্যতম ব্যক্তি। তিনি ডক্টর পি. কে. রায় নামে প্রসিদ্ধ ছিলেন।
প্রসন্নকুমার রায়ের আদি নিবাস বর্তমান বাংলাদেশের ঢাকার শুভাঢ্যা। তিনি যৌবনে ব্রাহ্মধর্মের অনুরাগী হওয়ার জন্য পিতৃগৃহ থেকে বিতাড়িত হয়েছিলেন। তিনি কেশবচন্দ্রের কাছে ব্রাহ্মধর্মে দীক্ষা গ্রহণ করেন। তিনি সমাজ সংস্কারক দুর্গামোহন দাশের কন্যা শিক্ষাবিদ সরলা রায় (দাস)-কে বিবাহ করেন। ভারতের প্রথম বাঙালি এয়ার মার্শাল সুব্রত মুখার্জী তার নাতি ।
তিনি ঢাকা পগোজ স্কুলের ছাত্র ছিলেন। তিনি গিলক্রাইস্ট বৃত্তি পেয়ে বিলেত গিয়েছিলেন। ১৮৭৩ খ্রিষ্টাব্দে লন্ডন বিশ্ববিদ্যালয় থেকে বি.এস.সি এবং ১৮৭৬ খ্রিষ্টাব্দে এডিনবরা ও লন্ডন বিশ্ববিদ্যালয় থেকে মনোবিজ্ঞানে ডি.এস.সি উপাধি লাভ করেন। 
তিনি দেশে ফেরার পর পাটনা কলেজে এবং ঢাকা কলেজে এবং পরে প্রেসিডেন্সি কলেজে অধ্যাপক হিসাবে কর্মরত ছিলেন। প্রেসিডেন্সি কলেজে প্রথমে অস্থায়ী এবং পরে ১৯০২ থেকে ১৯০৫ খ্রিষ্টাব্দ অবধি অধ্যক্ষের দায়িত্ব পালন করেন। তিনি ভারতীয়দের মধ্যে প্রথম এই পদের অধিকারী হয়েছিলেন। এরপর তিনি বিশ্ববিদ্যালয়ের রেজিস্টার এবং অবসর গ্রহণের পর কলকাতা বিশ্ববিদ্যালয়ের অধীনস্থ কলেজগুলির পরিদর্শক হন। তার কর্মজীবনের মধ্যে দুই বছর ভারত সচিবের শিক্ষা বিষয়ের পরামর্শদাতা হয়ে ইংল্যান্ড যান। 
তিনি এবং আনন্দমোহন বসু একসাথে বিলেতে ব্রাহ্মসমাজ, ইন্ডিয়ান সোসাইটি, এবং একটি পুস্তকালয় স্থাপন করেছিলেন। তিনি কিছুদিন সাধারণ ব্রাহ্মসমাজের সভাপতি ছিলেন। তিনি সাধারণ ব্রাহ্মসমাজের সংস্রবে ধর্মতত্ত্ব আলোচনার জন্য "থিওলজিক্যাল ইনস্টিটিউশন" প্রতিষ্ঠা করেন।
প্রিয়নাথ বসু

প্রিয়নাথ বসু (১৮৬৫ - ২১ মে ১৯২০) (ইংরেজি: Priyanath Bose) ভারতের সার্কাস জগতের একজন গুরুত্বপূর্ণ ব্যক্তিত্ব এবং গ্রেট বেঙ্গল সার্কাসের প্রতিষ্ঠাতা ।
প্রিয়নাথ বসুর আদি নিবাস বর্তমান পশ্চিমবঙ্গের উত্তর ২৪ পরগণার জাগুলিয়া। তার বাবার নাম মনোমোহন বসু। 
প্রিয়নাথ বসুর গ্রেট বেঙ্গল সার্কাস ১৮৮৭ থেকে ১৯২০ খ্রিষ্টাব্দ অবধি খেলা দেখিয়েছিল । তিনি প্রফেসর বোস নামে খ্যাত ছিলেন । তিনি ছিলেন প্রথম বাঙালি যিনি "পিরামিড অ্যাক্ট", "জাগলিং অ্যাক্ট", "প্যারালাল বার", "হরাইজন্টাল বার", ও ঘোড়ায় চড়া খেলায় দক্ষতা অর্জন করেছিলেন । তার সার্কাসে বাঙালি পরিচালক, ক্রীড়াবিদ, অশ্বারোহী, পশু-শিক্ষক এবং বাঙালি মেয়েরাও ঘোড়ায় চড়া, বাঘের খেলা, ট্র্যাপিজের খেলা দেখাতেন । ভারতের প্রথম মহিলা সার্কাস খেলোয়াড় সুশীলাসুন্দরী এবং তার বোন কুমুদিনী এই সার্কাসে খেলা দেখাতেন । বাঙালি মেয়ে মৃণ্ময়ী এখানে হাতির পিঠে বসে বাঘের খেলা দেখাতেন ।
অগ্নিমিত্র

অগ্নিমিত্র () (রাজত্বকাল ১৪৯-১৪১ খ্রিস্টপূর্বাব্দ) শুঙ্গ রাজবংশের দ্বিতীয় সম্রাট ছিলেন।
মহাকবি কালিদাস রচিত "মালবিকাগ্নিমিত্রম" কাব্যে অগ্নিমিত্রকে বৈম্বিক কুলের সন্তান বলে উল্লেখ করা হয়েছে; অপরদিকে পুরাণে তাকে শুঙ্গ হিসেবে উল্লেখ করা হয়েছে। মালবিকাগ্নিমিত্রম কাব্য থেকে জানা যায় যে, পিতার শাসনকালে অগ্নিমিত্র বিদিশা অঞ্চলের গোপত্রী বা শাসক হিসেবে দায়িত্ব পালন করেন। ১৪৯ খ্রিস্টপূর্বাব্দে পিতা পুষ্যমিত্র শুঙ্গের স্থলে তিনি সিংহাসন লাভ করেন। বায়ু পুরাণ ও ব্রহ্মাণ্ড পুরাণ অনুসারে, তিনি আট বছর রাজত্ব করেন। এই কাব্যে ধারিণী, ইরাবতী ও মালবিকা নামক তার তিন রাণীর নাম পাওয়া যায়।
মালবিকাগ্নিমিত্রম অনুসারে অগ্নিমিত্রের শাসনকালে তার সঙ্গে প্রতিবেশী বিদর্ভ রাজ্যের যুদ্ধ বাঁধে। মৌর্য্য শাসনকালে এক মৌর্য্য সচিব তার শ্যালক যজ্ঞসেনকে বিদর্ভ অঞ্চলের সিংহাসনে আসীন করলে বিদর্ভ স্বাধীন রাজ্য হিসেবে সাম্রাজ্য থেকে পৃথক হয়। যজ্ঞসেনকে সিংহাসনচ্যুত করাড় জন্য তার ভাই অগ্নিমিত্রের কাছে সাহায্য প্রার্থনা করেন, কিন্তু বিদর্ভ রাজ্যের সীমান্ত অতিক্রম করার সময় তিনি বন্দী হন। এই ঘটনায় অগ্নিমিত্র মাধবসেনকের মুক্তির দাবি করলে যজ্ঞসেন তার পরিবর্তে অগ্নিমিত্রের হাতে বন্দী তার ভগ্নিপতী তথা প্রাক্তন মৌর্য্য সচিবের মুক্তি দাবি করেন। কিন্তু এই শর্তে রাজী না হয়ে অগ্নিমিত্র বিদর্ভ রাজ্য আক্রমণ করে যজ্ঞসেনকে পরাজিত করেন। যুদ্ধে বিজয়ী হয়ে অগ্নিমিত্র তখন মাধবসেন ও যজ্ঞসেনেরর মধ্যে বিদর্ভ রাজ্যকে দ্বিখন্ডিত করে দেন এবং দুই শাসকই শুঙ্গ সাম্রাজ্যের বশ্যতা স্বীকার করতে বাধ্য হন।
বসুজ্যেষ্ঠ

বসুজ্যেষ্ঠ () বা সুজ্যেষ্ঠ (; "মৎস্য পুরাণ অনুসারে") (রাজত্বকাল ১৪১-১২৪ খ্রিস্টপূর্বাব্দ) শুঙ্গ রাজবংশের তৃতীয় সম্রাট ছিলেন।
বসুজ্যেষ্ঠ ১৪১ খ্রিস্টপূর্বাব্দে পিতা অগ্নিমিত্রের স্থলে সিংহাসন লাভ করেন। বসুজ্যেষ্ঠের রাজত্বকাল সম্বন্ধে বিশেষ কিছু জানা যায় না। মহাকবি কালিদাস তার মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন।
বসুমিত্র

বসুমিত্র (; "মৎস্য পুরাণ অনুসারে") বা সুমিত্র (; "বায়ু পুরাণ, বিষ্ণু পুরাণ ব্রহ্মাণ্ড পুরাণ ও ভগবৎ পুরাণ অনুসারে") (রাজত্বকাল ১৩১-১২৪ খ্রিস্টপূর্বাব্দ) শুঙ্গ রাজবংশের চতুর্থ সম্রাট ছিলেন।
বসুমিত্র শুঙ্গ রাজবংশের দ্বিতীয় সম্রাট অগ্নিমিত্র ও তাঁর পত্নী ধারিণীর পুত্র ছিলেন। ১৩১ খ্রিস্টপূর্বাব্দে ভ্রাতা বসুজ্যেষ্ঠের স্থলে তিনি সিংহাসনলাভ করেন। মহাকবি কালিদাস তাঁর মালবিকাগ্নিমিত্রম কাব্যে বসুজ্যেষ্ঠ সম্বন্ধে উল্লেখ করেছেন। সিন্ধু নদের তিনি ইন্দো-গ্রীক সাম্রাজ্যের সেনাবাহিনীকে যুদ্ধে পরাজিত করেন। তিনি পিতামহ পুষ্যমিত্র শুঙ্গের মত অশ্বমেধ যজ্ঞ সম্পন্ন করেন। বাণভট্ট রচিত হর্ষচরিত গ্রন্থানুসারে একটি নাটক দেখার সময় মিত্রদেব নামক জনৈক ব্যক্তি দ্বারা তিনি নিহত হন।
পশ্চিমবঙ্গের রাজনৈতিক দল

এই পৃষ্ঠায় ভারতের পশ্চিমবঙ্গ রাজ্যে উপস্থিত রাজনৈতিক দলগুলির তালিকা দেওয়া হল।
ভারতের নির্বাচন আয়োগ
ভারতের রাজনৈতিক দলসমূহের তালিকা

ভারতের জাতীয় ও রাজ্য ও জেলা পর্যায়ের দলগুলির স্বীকৃতি সহ একটি বহুদলীয় ব্যবস্থা রয়েছে। ভারতের নির্বাচন কমিশন (নির্বাচন কমিশন) কর্তৃক পর্যায়ক্রমে এই অবস্থা পর্যালোচনা করা হয়। অন্যান্য রাজনৈতিক দল যারা স্থানীয়, রাজ্য বা জাতীয় নির্বাচনে প্রতিদ্বন্দ্বিতা করতে চায় তাদের ভারতের নির্বাচন কমিশন কর্তৃক নিবন্ধিত হতে হবে। নিবন্ধিত দলগুলিকে বস্তুনিষ্ঠ মানদণ্ডের উপর ভিত্তি করে স্বীকৃত জাতীয় বা রাজ্য স্তরের দল হিসেবে উন্নীত করা হয়। একটি স্বীকৃত দল একটি সংরক্ষিত দলের প্রতীক, রাষ্ট্র পরিচালিত টেলিভিশন এবং রেডিওতে বিনামূল্যে সম্প্রচারের সময়, নির্বাচনের তারিখ নির্ধারণের একটি আলোচনা এবং নির্বাচনী বিধি মালা নির্ধারণে মতপ্রদানের মত সুবিধা ভোগ করে।
এই তালিকা ২০১৯ ভারত সাধারণ নির্বাচন এবং বিধানসভা নির্বাচন অনুযায়ী এবং রাষ্ট্র বা জাতীয় পার্টির মর্যাদা উচ্চাকাঙ্ক্ষী যে কোন দলকে অবশ্যই সংশ্লিষ্ট মানদণ্ডের অন্তত একটি পূরণ করতে হবে। উপরন্তু, জাতীয় এবং রাজ্য দলগুলিকে পরবর্তী সকল লোকসভা বা রাজ্য নির্বাচনের জন্য এই শর্তগুলি পূরণ করতে হবে, অন্যথায় তারা তাদের মর্যাদা হারাবে। ভারতের নির্বাচন কমিশনের সর্বশেষ প্রকাশনা অনুযায়ী, নিবন্ধিত দলের সংখ্যা ছিল ২৫৯৮টি, যার মধ্যে ৮টি জাতীয় দল, ৫২টি রাষ্ট্রীয় দল এবং ২৫৩৮টি অস্বীকৃত দল রয়েছে।
নির্বাচনে প্রতিদ্বন্দ্বিতাকারী সকল নিবন্ধিত দলকে নির্বাচন কমিশন কর্তৃক প্রস্তাবিত উপলব্ধ প্রতীকের তালিকা থেকে একটি প্রতীক বেছে নিতে হবে। জম্মু ও কাশ্মীরের কেন্দ্রশাসিত অঞ্চল, দিল্লি ও পুদুচেরির কেন্দ্রশাসিত অঞ্চলসহ দেশের ২৮টি রাজ্য সরকার নির্বাচন করেছে যদি না কিছু শর্তে রাষ্ট্রপতির শাসন আরোপ করা হয়।
বেথলেহেম

বেথলেহেম মধ্যপ্রাচ্যের ঐতিহাসিক পূর্ব-ভূমধ্যসাগরীয় অঞ্চলে ইসরায়েল অধিকৃত ও ফিলিস্তিনি আরব অধ্যুষিত জর্দান নদীর পশ্চিম তীর অঞ্চলের একটি শহর। প্রায় ২৫ হাজার ফিলিস্তিনি অধ্যুষিত এই শহরে আদিতে বিংশ শতাব্দীর মধ্যভাগ পর্যন্ত সংখ্যগরিষ্ঠ অধিবাসী খ্রিস্টান ছিল, তবে বর্তমানে মুসলমানরাই সংখ্যাগরিষ্ঠ। এই শহরটি খ্রিস্ট ধর্মাবলম্বীদের জন্য খুবই গুরুত্বপূর্ণ কেননা খ্রিস্টানদের মতে এই শহরেই যিশুখ্রিস্টের জন্ম হয়েছিল। আরবি ভাষাতে শহরটিকে "বাইত লাহাম" () নামে ডাকা হয়।
<br>
এলাত

এলাত বা আইলাত ( ; )) মধ্যপ্রাচ্যের রাষ্ট্র ইসরায়েলের সর্বদক্ষিণে অবস্থিত শহর, ব্যস্ত বন্দর ও লোহিত সাগরের উত্তর প্রান্তে এলাত উপসাগরের তীরে (আকাবা উপসাগর) অবস্থিত জনপ্রিয় অবকাশযাপন কেন্দ্র। এর জনসংখ্যা প্রায় ৫০ হাজার। এটি দেশী-বিদেশী পর্যটকদের জন্য একটি জনপ্রিয় গন্তব্যস্থল।
এলাত দক্ষিণ নেগেভ মরুভূমির অংশবিশেষ। এটির ঠিক দক্ষিণে মিশরীয় অবকাশযাপন কেন্দ্র তাবা এবং পূর্বে জর্দানের বন্দরনগরী আকাবা অবস্থিত। দক্ষিণ-পূর্বে উপসাগরের অপর প্রান্তে সৌদি আরবের হাকল নগরীটিও দৃশ্যমান।
১৯৪৯ সালের যুদ্ধের সময়ে এই শহরের স্থাপন শুরু হয়। এলাতের জলবায়ু ঊষর মরুদেশীয় ও খুবই কম আর্দ্রতাবিশিষ্ট, কিন্তু উষ্ম সাগরের পাশে অবস্থিতি জলবায়ুকে মৃদু করেছে। গ্রীষ্মকালে এলাতের তাপমাত্রা প্রায়শই ৪০ ডিগ্রি সেলসিয়াস ছাড়িয়ে যায়। শীতকালে গড় তাপমাত্রা ২১ ডিগ্রি সেলসিয়াস। তবে সাগরের পানির তাপমাত্রা ২০ থেকে ২৬ ডিগ্রি সেলসিয়াসের মধ্যে থাকে। এলাত বছরে ৩৬০ দিন রৌদ্রকরোজ্জ্বল আবহাওয়া বিরাজ করে।
গাজা ভূখণ্ড

গাজা ভূখণ্ড বা গাজা উপত্যকা ( ; ) হলো ভূমধ্যসাগরের তীরে অবস্থিত একটি স্ব-শাসিত ফিলিস্তিনি অঞ্চল। অঞ্চলটির প্রায় ৩২০ বর্গকিলোমিটার এলাকায় রয়েছে চারটি শহর, আটটি ফিলিস্তিনী শরনার্থী শিবির ও এগারোটি গ্রাম। প্রায় ১২ লাখ ফিলিস্তিনী ও ১৭,০০০ হাজার নতুন ইসরায়েলী বসতিস্থাপনকারী এতে বসবাস করে। গাজা ভূখণ্ডের পশ্চিমে রয়েছে ভূমধ্যসাগর, দক্ষিণ–পশ্চিমে রয়েছে মিশর এবং উত্তর, পূর্ব ও দক্ষিণ-পূর্বে রয়েছে ইস্রায়েল ।
যদিও জাতিসংঘে এবং আন্তর্জাতিক ক্ষেত্রে গাজা ভূখণ্ডের স্বাধীনতা পুরোপুরি স্বীকৃত নয়, এই অঞ্চলটি ইতমধ্যে ফিলিস্তিনী হামাস সরকারের শাসনে পড়ে। গাজা ভূখণ্ডের পূর্ব সীমান্ত ইসরায়েলের দখলে, এবং সিনাই মরুভূমিস্থ দক্ষিণ সীমান্ত মিশরের দখলে রয়েছে। ১৯৪৮ সাল হতে ১৯৬৭ পর্যন্ত পুরো ভূখণ্ড মিশরের দখলে ছিল।
১৯৬৭ সালের আরব-ইসরায়েলী যুদ্ধে ইসরায়েল এ ভূখণ্ড দখল করে নেয়, যা এখনও ইসরায়েলের দখলে রয়েছে ।
ব্রিটিশ উপনিবেশের পূর্বে গাজা উসমানীয় সাম্রাজ্যের অধীনে ছিল। এরপর ব্রিটিশ (১৯১৮–১৯৪৮) ও মিশরীয় শাসন (১৯৪৮–১৯৬৭) শেষে এটি ইসরায়েলের অধীনে আসে। ১৯৯৩ সালের অসলো চুক্তি অনুসারে ইসরাইল ফিলিস্তিনি জাতীয় কর্তৃপক্ষকে স্বীকৃতি দেয়, যারা গাজায় সীমিত পরিসরে স্ব-শাসন প্রতিষ্ঠা করে। ২০০৭ সাল থেকে অঞ্চলটির শাসনকার্য কার্যত হামাস কর্তৃক পরিচালিত হচ্ছে, যারা নিজেদের ফিলিস্তিনি জাতীয় কর্তৃপক্ষ ও ফিলিস্তিনি জনগণের প্রতিনিধি দাবি করে।
গাজা গভর্নরেট

গাজা গভর্নরেট ফিলিস্তিনের ১৬টি গভর্নরেটের একটি গভর্নরেট। এটি উত্তর মধ্য গাজা উপত্যকায় অবস্থিত যা ইসরায়েলের সীমানা, আকাশসীমা এবং সমুদ্র অঞ্চল বাদে ফিলিস্তিন দ্বারা পরিচালিত। ফিলিস্তিনের কেন্দ্রীয় পরিসংখ্যান ব্যুরো অনুসারে, ২০০০ সালে এই জেলার জনসংখ্যা ৫০৫,৭০০ জন ছিল। ২০০০ সালের সংসদ নির্বাচনে এর সমস্ত নির্বাচনী আসন হামাস সদস্যরা জয়লাভ করেছিল। এটি পরিচালনা করেছেন মোহাম্মদ কাদৌরা।
গভর্নরেটে একটি বড় শহর, তিনটি ছোট শহর এবং বেশ কয়েকটি শরণার্থী শিবির রয়েছে।
গোলান মালভূমি

গোলান মালভূমি(আরবি:هضبة الجولان|হিব্রু:רמת הגולן) ১১৫০ কিলোমিটার আয়তনের একটি মালভূমি যা গোলান পর্বতমালার অংশ। ইসরাইলের উত্তর প্রান্তে অবস্থিত সিরিয়ার এই অঞ্চলটি ১৯৬৭ সালের আরব-ইসরাইল যুদ্ধে ইসরাইল দখল করে নিয়েছিল। এ অঞ্চলের জনসংখ্যা প্রায় ৩০,০০০; যার মধ্যে প্রায় অর্ধেকই হলো ১১টি ইসরাইলী অধিকৃত বসতির ইহুদী।
আমিস্টাড (চলচ্চিত্র)

আমিস্টাড (১৯৯৭) স্টিভেন স্পিলবার্গ পরিচালিত একটি পূর্ণদৈর্ঘ্য চলচ্চিত্র। ১৮৩৯ সালে লা আমিস্টাড নামক একটি দাস বহনকারী জাহাজে সংঘটিত দাস বিদ্রোহ এবং তৎপরবর্তী আইনি লড়াইকে কেন্দ্র করে ছবির কাহিনী আবর্তিত হয়েছে। অঙ্গরাজ্যের আদালতে জয় আসার পরও তৎকালীন মার্কিন রাষ্ট্রপতি মার্টিন ভ্যান বিউরেন উচ্চ আদালতে আপিল করেন।
কিউবা গুডিং জুনিয়রকে জোসেফ সিনকুয়ের ভূমিকার প্রস্তাব দেওয়া হয়েছিল কিন্তু তা প্রত্যাখ্যান করে এবং পরে অনুশোচনা করে।
বৈদিক যুগ

বেদে বর্ণিত সময়কালকে মূলত বৈদিক যুগ বলে চিহ্নিত করা হয়। যখন ছয় হাজার বছর আগের ঋষিরা অগ্নিকেন্দ্রিক নানাবিধ যজ্ঞের মাধ্যমে বিভিন্ন শক্তির প্রকাশক বিভিন্ন সত্ত্বার প্রতি অপৌরুষেয় (জন্মলব্ধ, যা কারো সৃষ্টি নয়) দৃষ্টমন্ত্র (যে মন্ত্রসমূহ মানুষকর্তৃক রচিত নয় বরং সাধনদ্বারা দৃষ্ট বা প্রাপ্ত) স্মরণের মাধ্যমে বয়ে চলেছেন অজস্র প্রার্থনা ও উপাসনা মন্ত্র। বেদগুলোকে এখন সেই সব মন্ত্রের সংকলন হিসেবে পাওয়া যায় যা হিন্দুধর্মের আদি শাস্ত্রও বটে । এটিকে এরকম বলার মূল কারণ হলো, এই সময় সমস্ত বেদ ও উপনিষদ লেখা হয় যা আগে মুখে মুখে পড়তে ও মনে রাখতে হত। এই প্রক্রিয়াটি শ্রুতি নামে (গুরুর মুখ থেকে শুনে মনে রাখতে হতো) পরিচিত ৷
আনুমানিক ১৫০০খ্রিস্টপূর্বাব্দে সিন্ধু সভ্যতা ধ্বংসের পরে বেদকে ভিত্তি করে বৈদিক যুগের সূচনা হয়৷ এই সভ্যতার স্রষ্টাদের আর্য বলা হয়৷ মূলত বেদকে ঋষিরা ধ্যানের মাধ্যমে লাভ করেন।
বৈদিক যুগকে দুভাগে ভাগ করা হয়ে থাকে-
১)ঋকবৈদিক যুগ
২) পরবর্তী যুগ
যদিও বেদ অপৌরুষেয় ও অনাদি। তথাপি যুক্তিনির্ভর পাশ্চাত্য পণ্ডিত ও তদনুসারী ভারতীয়রা সময়ে সময়ে বেদের কালনির্ণয়ে প্রবৃত্ত হয়েছেন। যদিও তা সম্পূর্ণ অনুমান নির্ভর।
পৃথিবীর মেরুতারকা হচ্ছে সেই তারকা যেটিকে ঘিরে নভোমণ্ডলের সকল তারামণ্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে। মেরুতারকাটি স্থির হয়ে আছে। এ স্থিরতাও আসলে চিরকালীন নয়, বরং সুদীর্ঘকালীন, আর তা ৫১৬০ বছর। পাঁচ সহস্রাধিক বছর পরপর পৃথিবীর মেরুতারকা ক্রমাগতই পরিবর্তিত হয়ে আসছে। প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্ত হয়েছে। এ মেরুতারকার অয়নাংশ গণনায় অহনা গুহ ঋগ্বেদের ৭ম মণ্ডলস্থ ১৭শ সূক্তের ৫ম ঋকটির উল্লেখ করে এর প্রাচীনতম ঋকের রচনাকাল নির্ধারণ করেছে ৬২৪৫ বছর পূর্বের এক সময়কে (অর্থাৎ খ্রিস্টপূর্ব ৪২২৯)। আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলনের সাড়ে দশ হাজারাধিক পংক্তির রচনাকাল হিসেবে বিবেচনা করা হয়। বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে।
মগধ

মগধ প্রাচীন ভারতে ষোলটি মহাজনপদ বা অঞ্চলের মধ্যে অন্যতম। ষোলটি মহাজনপদের মধ্যে মগধ বেশ শক্তিশালী হয়ে ওঠে। এই রাজ্য বর্তমানের বিহারের পাটনা, গয়া আর বাংলার কিছু অংশ নিয়ে গঠিত ছিল। রাজগৃহ ছিল মগধের রাজধানী। তারপর পাটলিপুত্র রাজধানী বানিয়ে গিয়েছিলো। রাজা বিম্বসার ছিলেন মগধের প্রথম ঐতিহাসিক রাজা। তিনি অঙ্গ দখল করেন।
রাজা বিম্বসার তার পুত্র অজাতশত্রুর হাতে মারা যান। অজাতশত্রু রাজা হলে কোশলের রাজা প্রসেনজিতের সংগে তার যুদ্ধ বেধে যায়। যুদ্ধে হেরে গিয়ে প্রসেনজিত মৈত্রী চুক্তি করে ও নিজের মেয়ের সঙ্গে অজাতশত্রুর বিয়ে হয়। অজাতশত গঙ্গার ওপারে রাজ্য বিস্তার করার জন্য পাটলিপুত্রে রাজধানী স্থানারিত করেন। পাটালিপুত্রে তার নতুন দুর্গের সাহায্যে সহজেই লিছ্ছবি প্রজাতন্ত্র দখল করে ফেলেন। শোনা যায় অজাতশত্রু তার দু'ধরনের নতুন অস্ত্রের (গুলতি ও আচ্ছাদনযুক্ত রথ) সাহায্যে সহজেই সব যুদ্ধে জিতে যান।
পঞ্চম এবং চতুর্থ খ্রীষ্টাব্দে মগধ শাসন করে নন্দ বংশ। শিশুনাগ বংশের শেষ রাজা মহান্দীনের অবৈধ সন্তান রাণী মহাপদ্মের স্বামী পদ্ম নন্দ নন্দ রাজবংশ প্রতিষ্ঠা করেন এবং বৌদ্ধ সাম্রাজ্যগড়ে তোলেন। তিনি সমস্ত ক্ষত্রিয় রাজাদের পরাজিত করে বিন্ধ্য পর্বত পর্যন্ত সাম্রাজ্য বিস্তার করেন। তাকে ভারতের প্রথম সাম্রাজ্য প্রতিষ্ঠাতাও বলা যায়। সাম্রাজ্য বিস্তারের জন্য তিনি ২,০০,০০০ পদাতিক, ২০,০০০ অশ্বারোহী, ২,০০০ রথ ও ৩,০০০ হস্তীবিশিষ্ট সুবিশাল বাহিনী গড়ে তোলেন। প্লুটার্কের মতে তার বাহিনী আরো বড় ছিল। এই বংশের শেষ রাজা ছিলেন ধননন্দ। তিনিই ছিলেন নন্দ বংশের শেষ রাজা। তার সাম্রাজ্যে কড়া আইন ছিল। তিনি তার সাম্রাজ্যের সেনাবাহিনীকে যুদ্ধের জন্য সবসময় প্রস্তুত রাখতেন। আলেকজান্ডার যখন ভারতবর্ষ আক্রমণ করেন তখন মগধের সুবিশাল সেনাবাহিনী দেখে ভীত হয়ে মগধ আক্রমণ এর পরিকল্পনা থেকে সরে আসেন।চানক্য একদিন মহারাজ ধননন্দের রাজসভায় কুৎসিত পোশাকে উপস্থিত হলে তিনি রাজা ধননন্দের দ্বারা বন্দি হন।চানক্য এতে অপমানিত হন এবং এই অপমানের জন্য নন্দ সাম্রাজ্যের পতন আরম্ভ শুরু হয়। চাঁনক্য প্রতিজ্ঞা করেন এই পুরো ভারতে অন্য একছত্র সাম্রাজ্য প্রতিষ্ঠা করবেন। তিনি এক ক্ষত্রিয়কে অর্থশাস্ত্র, যুদ্ধনীতি, রাজনীতির জ্ঞান দেন এবং তাকে মগধ এর বিরুদ্ধে যুদ্ধের জন্য গড়ে তোলেন তক্ষশীলা বিদ্যালয়ে। চন্দ্রগুপ্ত সমস্ত জ্ঞান লাভ করে। তিনি তার অপমানের প্রতিশোধের জন্য চন্দ্রগুপ্তকে রাজা করেন। প্রথম রাজ পান তক্ষশীলা পরর্বতী কালে চানক্য পরিকল্পনায় মগধ সেনাকে পরাজিত করে মগধের সম্রাট হয়। চন্দ্রগুপ্তকে মগধ সম্রাট করেন। এবং প্রতিজ্ঞা পূরণ করে। চন্দ্রগুপ্তর সঙ্গে বিবাহ হয় ধনানন্দ এর পুত্রীর। এবং চন্দ্রগুপ্ত তার গুরু চানক্যকে প্রধান উপদেশ কর্তা(মহা মন্ত্রী )পদে রাখেন।।। এর পর মৌর্য বংশের প্রতিষ্ঠা হয়।পরবর্তীতে এই মৌর্য বংশের ভার সম্রাট অশোকের কাছে যায়..যিনি চন্দ্রগুপ্তের উত্তরসূরী।
মেহেরগড়

মেহেরগড় (উর্দু: م‍ﮩ‍رگڑھ, বেলুচ: Mehrgaŕh) একটি নব্যপ্রস্তরযুগীয় প্রত্নতাত্ত্বিক স্থান, যার সময়কাল ৭,০০০ - ২৫০০/২০০০ খ্রিস্টপূর্বাব্দ। এটি পাকিস্তানের বেলুচিস্তানের কাচ্চি সমভূমিতে অবস্থিত সিন্ধু উপত্যকার পশ্চিমে এবং বর্তমান পাকিস্তানের কোয়েটা, কালাত ও সিবি শহরের মধ্যে এবং বোলান গিরিখাতের নিকটে। ফরাসী প্রত্নতাত্ত্বিক জাঁ ফ্রাঁসোয়া জারিজ ও ক্যাথরিন জারিজ পরিচালিত একটি প্রত্নতাত্ত্বিক দল ১৯৭৪ সালে এই স্থানটি আবিষ্কার করেন এবং ১৯৭৪ থেকে ১৯৮৬ ও ১৯৯৭ থেকে ২০০০ সাল পর্যন্ত নিরবচ্ছিন্নভাবে এর খননকাজ চালিয়ে যান।
এখন পর্যন্ত মোট ছয়টি টিলা থেকে প্রায় ৩২,০০০ প্রত্নতাত্ত্বিক নিদর্শন সংগ্রহ করা হয়েছে। মেহেরগড়ের মোট ক্ষেত্রফল ৪৯৫ একর (২ বর্গকিলোমিটার), এখানকার প্রথম বসতি ছিল এর উত্তর-পূর্ব কোণের একটি ছোট্ট কৃষিনির্ভর গ্রাম, যার সময়কাল ৭,০০০ থেকে ৫,৫০০ খ্রিস্টপূর্বাব্দের মাঝামাঝি।
মেহেরগড় সভ্যতার প্রথম পর্যায় (৭,০০০ - ৫,৫০০ খ্রিষ্টপূর্বাব্দ) ছিল মৃৎশিল্পপূর্ব নব্যপ্রস্তরযুগীয় (aceramic neolithic)। কিছু অর্ধ-যাযাবর জাতির লোক গম ও যব চাষ এবং ভেড়া, ছাগল ও গরু জাতীয় পশু পালনের মাধ্যমে এই অঞ্চলের প্রাথমিক কৃষিব্যবস্থা গড়ে তুলেছিলেন। এখানকার অধিকাংশ ঘরবাড়ি ছিল চার কামরাবিশিষ্ট কাদামাটির তৈরি। এখানে বেশকিছু কবরের সন্ধান পাওয়া গেছে, যার ভেতরে ছিল ঝুড়ি, পাথর এবং হাড়ের সরঞ্জাম, জপমালা, চুড়ি, দুল এবং মানুষ ছাড়াও মাঝেমধ্যে বলি দেওয়া পশুর কঙ্কাল ইত্যাদি। এখানে প্রাপ্ত প্রত্নবস্তুর মধ্যে রয়েছে ঝিনুকের খোল, চুনাপাথর, টারকোয়েজ, ল্যাপিস লাজুলি এবং বেলেপাথরের অলঙ্কার, বিভিন্ন প্রাণী ও নারীর মূর্তি ইত্যাদি। সমুদ্রতীর ও বর্তমান আফগানিস্তানের বাদাখশান (লাপিস লাজুলির মূল উৎস) থেকে এত দূরে ঝিনুকের খোল ও লাপিস লাজুলির প্রাপ্তি ঐসব অঞ্চলের সাথে এই সভ্যতার যোগাযোগের প্রমাণ দেয়। একটা কবরের মধ্যে একটা এবং উপর থেকে আরও বেশ কয়েকটা একপৃষ্ঠীয় প্রস্তর কুঠার (single ground stone axe) পাওয়া গিয়েছিল, যা দক্ষিণ এশিয়ায় প্রাপ্ত এজাতীয় প্রাচীনতম নিদর্শন।
মেহেরগড়ের প্রথম, দ্বিতীয় ও তৃতীয় পর্যায় কিলি গুল মোহাম্মদ নামক আরেকটি প্রত্নতাত্ত্বিক স্থানের সমকালীন, তাই এ অঞ্চলের মৃৎশিল্পপূর্ব নবপ্রস্তরযুগীয় পর্যায়কে (৭,০০০ - ৫,০০০ খ্রিস্টপূর্বাব্দ) 'কিলি গুল মুহাম্মাদ পর্যায়' বলা হয়, যদিও কিলি গুল মুহাম্মাদ স্থানটি ৫,৫০০ খ্রিস্টপূর্বাব্দের। 
২০০১ সালে প্রত্নতাত্ত্বিকেরা প্রাচীন মেহেরগড় সভ্যতার দু'জন লোকের দেহাবশেষ নিয়ে গবেষণাকালে আবিষ্কার করেন, এই সভ্যতার লোকেরা আদি দন্তচিকিৎসা সম্পর্কে জানতো। ২০০৬ সালের এপ্রিল মাসে বৈজ্ঞানিক জার্নাল "নেচারে" ঘোষণা করা হয়, জীবিত মানুষের দাঁত বাঁধানোর প্রাচীনতম (এবং প্রথম প্রারম্ভিক নবপ্রস্তরযুগীয়) প্রমাণ মেহেরগড়ে পাওয়া গেছে। লেখকদের মতে, তাদের আবিষ্কার ঐ অঞ্চলের প্রারম্ভিক কৃষিভিত্তিক সভ্যতার আদি দন্তচিকিৎসার ঐতিহ্যকে নির্দেশ করে। "এখানে আমরা পাকিস্তানের নবপ্রস্তরযুগীয় গোরস্থানে আবিষ্কৃত নয়জন প্রাপ্তবয়স্ক ব্যক্তির এগারোটি বাঁধানো দন্তমুকুট বর্ণনা করেছি যা ৫,৫০০ থেকে ৯,০০০ বছর আগের। এগুলো প্রারম্ভিক কৃষিভিত্তিক সভ্যতায় এক প্রকার আদি দন্তচিকিৎসার দীর্ঘ ঐতিহ্যের প্রমাণ।"
স্কাইল্যাব

স্কাইল্যাব মার্কিন যুক্তরাষ্ট্রের উৎক্ষেপিত প্রথম মহাকাশকেন্দ্র। ১০০ টন ওজনের এই মহাকাশকেন্দ্রটি পৃথিবীর কক্ষপথে ১৯৭৩ সাল থেকে ১৯৭৯ সাল পর্যন্ত প্রদক্ষিণ করেছে। মার্কিন নভোচারীরা এই মহাকাশকেন্দ্রে ১৯৭৩ ও ১৯৭৪ সালের মধ্যে ৩ বার অবস্থান করেছেন। মহাকাশকেন্দ্রটিতে অণু-অভিকর্ষের প্রভাব পরিমাপের গবেষণাগার, এবং অ্যাপোলো টেলিস্কোপ মাউন্ট সৌর মানমন্দিরের যন্ত্রাংশ স্থাপন করা হয়েছিলো।
প্রাথমিক অভিযানগুলোর পরে স্কাইল্যাব অনেকটা পরিত্যক্ত অবস্থায় ছিলো। ক্রমশ এর কক্ষপথ হ্রাস পেতে থাকায় এটিকে ১৯৭৯ সাল নাগাদ স্পেস শাটলের সাহায্যে উচ্চতর কক্ষপথে স্থাপনের পরিকল্পনা নেয়া হয়। কিন্তু অর্থায়নের সমস্যার কারণে স্পেস শাটল প্রকল্পের উদ্বোধন ১৯৮১ সাল পর্যন্ত পিছিয়ে যায়। ফলে স্কাইল্যাবের পতন অনিবার্য হয়ে পড়ে এবং ১৯৭৯ সালের ১১ই জুলাই এটি অস্ট্রেলিয়ার পশ্চিমাংশে বিধ্বস্ত হয়।
সয়ুজ (মহাকাশযান)

সয়ুজ নভোযান () সের্গেই করল্যোভ কর্তৃক নকশাকৃত বিশেষ ধরনের নভোযান যেগুলো বিভিন্ন সোভিয়েত মহাকাশ অভিযানে ব্যবহৃত হয়। Voskhod নভোযানের উত্তরসূরী হিসেবে এই নভোযান বানানোর কাজ শুরু হয়েছিল এবং এর মূল উদ্দেশ্য ছিল চাঁদে মানুষ পাঠানো। ১৯৬৬ সালের ২৮শে নভেম্বর সয়ুজের প্রথম মনুষ্যবিহীন অভিযানটি প্রেরিত হয়। আর প্রথম মনুষ্যবাহী সয়ুজ নভোযান উৎক্ষেপিত হয় ১৯৬৭ সালের ২৩শে এপ্রিল। এখনও সয়ুজ পরিবারের নভোযানগুলো কাজ করছে এবং এগুলোর মাধ্যশে সর্বোচ্চ সংখ্যক মনুষ্যবাহী অভিযান পরিচালা করা সময় হয়েছে। সয়ুজ প্রোগ্রামের অধীনে সয়ুজ উৎক্ষেপণ যানের মাধ্যমে এই নভোযানগুলো উৎক্ষেপণ করা হয়। পরবর্তীতে অবশ্য Zond প্রোগ্রামের জন্যও সয়ুজ নভোযান ব্যবহৃত হয়েছে। এই নভোযানগুলো এক সময় পৃথিবীর কক্ষপথে স্থাপিত Salyut এবং মির নামক সোভিয়েত মহাকাশ স্টেশনে নভোযাত্রী আনা নেয়ার কাজে ব্যবহৃত হয়েছে এরা। বর্তমানে আন্তর্জাতিক মহাকাশ স্টেশন এবং পৃথিবীর মধ্যে যাতায়াত ও পরিবহনের কাজ করে এই নভোযানগুলো।
ভগভদ্র

ভগভদ্র () শুঙ্গ রাজবংশের সম্রাট ছিলেন, যিনি আনুমানিক ১১০ খ্রিস্টপূর্বাব্দে শাসন করেন। তার রাজধানী পাটলিপুত্র হলেও মনে করা হয় তিনি বিদিশা থেকেও শাসন পরিচালনা করতেন।
বিদিশা নগরীতে স্থাপিত হেলিওদোরাস স্তম্ভ থেকে ভগভদ্র সম্বন্ধে জানা যায়। এই স্তম্ভ থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
দেবভূতি

দেবভূতি () বা দেবভূমি () (রাজত্বকাল ৮৩ - ৭৩ খ্রিস্টপূর্বাব্দ) শুঙ্গ রাজবংশের শেষ সম্রাট ছিলেন।
দেবভূতি শুঙ্গ রাজবংশের শেষ সম্রাট ছিলেন। শুঙ্গ সম্রাট ভগভদ্রের পরে তিনি ৮৩ খ্রিস্টপূর্বাব্দে সিংহাসন করেন। দেবভূতি একজন দুশ্চরিত্র সাসক ছিলেন বলে তাঁর ব্রাহ্মণ মন্ত্রী বাসুদেব কাণ্ব তাঁকে হত্যা করে শাসনক্ষমতা দখল করেন, যার ফলে মগধে শুঙ্গ রাজবংশের শাসনের অবসান ঘটে।
বাসুদেব কাণ্ব

বাসুদেব কাণ্ব () (রাজত্বকাল ৭৩ - ৬৬ খ্রিস্টপূর্বাব্দ) মগধ শাসনকারী কাণ্ব রাজবংশের প্রতিষ্ঠাতা ও প্রথম রাজা ছিলেন।
বাসুদেব কাণ্ব শুঙ্গ রাজবংশের শেষ সম্রাট দেবভূতির ব্রাহ্মণ মন্ত্রী ছিলেন। দুশ্চরিত্র দেবভূতিকে হত্যা করে বাসুদেব কাণ্ব শাসনক্ষমতা দখল করে মগধে শুঙ্গ রাজবংশের শাসনের অবসান ঘটিয়ে কাণ্ব রাজবংশের প্রতিষ্ঠা করেন।
জুল ভার্ন এটিভি

জুল ভার্ন এটিভি, বা অটোমেটেড ট্রান্সফার ভেহিক্‌ল ০০১ (এটিভি-০০১) একটি ইউরোপীয় মনুষ্যবিহীন কার্গো পরিবহনকারী নভোযান। এ ধরনের যানকে অটোমেটেড ট্রান্সফার ভেহিক্‌ল বা স্বয়ংক্রিয় স্থানান্তর যান বলা হয়। বিখ্যাত ফরাসি কল্পবিজ্ঞান রচয়িতা জুল ভার্ন এর সম্মানে এর নামকরণ করা হয়েছে। ২০০৮ সালের ৯ই মার্চ এই এটিভি-কে আন্তর্জাতিক মহাকাশ স্টেশনে প্রেরণ করা হয়। উদ্দেশ্য ছিল সেখানে প্রোপেল্যান্ট, জল, বায়ু এবং শুষ্ক কার্গো বহন করে নিয়ে যাওয়া। মহাকাশ স্টেশনকে অপেক্ষাকৃত উচ্চ একটি কক্ষপথে প্রেরণের জন্য যে পুনঃপ্রজ্জ্বলনের প্রয়োজন হবে তা এই যানের মাধ্যমে করা হবে।
এটি পৃথিবীর ইতিহাসে প্রথম এটিভি। এ কারণে আইএসএস এর সাথে মিলিত হওয়ার পূর্বে প্রায় তিন সপ্তাহ ধরে একে বিভিন্নভাবে পরীক্ষা করা হয়েছে। অবশেষে ২০০৮ সালের ৩রা এপ্রিল এটি আইএসএস এর সাথে মিলিত হয়েছে। চার মাস এটি স্টেশনের সাথে মিলে থাকবে। এরপর বিচ্ছিন্ন হয়ে কক্ষচ্যুত হবে। সবশেষে একটি ধ্বংসাত্মক পুনঃপ্রবেশের মাধ্যশে পৃথিবীর বায়ুমণ্ডলে প্রবেশ করবে। বায়ুমণ্ডলে পুনৎপ্রবেশের পর এটি প্রশান্ত মাহাসাগরে পতিত হবে।
জন আর্চিবল্ড হুইলার

জন আর্চিবল্ড হুইলার (ইংরেজি ভাষায়:John Archibald Wheeler) (৯ই জুলাই, ১৯১১ - ১৩ই এপ্রিল, ২০০৮) প্রখ্যাত মার্কিন তাত্ত্বিক পদার্থবিজ্ঞানী। তিনি আপেক্ষিকতার তত্ত্ব নিয়ে আইনস্টাইনের সাথে কাজ করেছিলেন এবং সাধারণ আপেক্ষিকতা নিয়ে আইনস্টাইনের স্বপ্ন পূরণের জন্য কাজ করেছিলেন। তিনি নিলস বোরের সাথে নিউক্লিয় ফিশন নিয়েও গবেষণা করেন। তিনি ব্ল্যাক হোল, ওয়ার্ম হোল এবং It from Bit নামগুলোর প্রণেতা হিসেবে পরিচিত। তার কর্মজীবনের অধিকাংশ সময়ই প্রিন্সটন বিশ্ববিদ্যালয়ে অধ্যাপনা করে কেটেছে।
জন আর্চিবল্ড হুইলার ফ্লোরিডা অঙ্গরাজ্যের জ্যাকসনভিলে জন্মগ্রহণ করেন। ১৯২৬ সালে "বাল্টিমোর সিটি কলেজ হাই স্কুল" থেকে স্নাতক হন। ১৯৩৩ সালে ডক্টরেট ডিগ্রি অর্জন করেন জনস হপকিন্স বিশ্ববিদ্যালয় থেকে। কার্ল হেরৎসফিল্ডের অধীনে করা তার অভিসন্দর্ভের বিষয় ছিল হিলিয়ামের শোষণ এবং আলোক বিকিরণ বিষয়ক তত্ত্ব।
কর্মজীবন শুরু করেছিলেন ইউনিভার্সিটি অব নর্থ ক্যারোলাইনা অ্যাট চ্যাপেল হিল বিশ্ববিদ্যালয়ে যোগদানের মাধ্যমে। ১৯৩৮ সালে তিনি প্রিন্সটন ইউনিভার্সিটিতে যোগদান করেন। ১৯৩৮ থেকে ১৯৭৬ সাল পর্যন্ত এই বিশ্ববিদ্যালয়ে অধ্যাপনা করেছেন। শিক্ষকতা থেকে অবসর গ্রহণের পর ১৯৭৬ সালে ইউনিভার্সিটি অব টেক্সাস অ্যাট অস্টিন-এর সেন্টার ফর থিওরেটিক্যাল ফিজিক্সে যোগ দেন। ১৯৮৬ সাল পর্যন্ত তিনি এখানে কর্মরত ছিলেন। অধ্যাপক হুইলারের অধীনে স্নাতক ডিগ্রি অর্জনকারী ছাত্রদের মাঝে আছেন রিচার্ড ফাইনম্যান, কিপ থর্ন এবং হিউ এভারেট। অনেক পণ্ডিতই যেখানে শিক্ষকতার থেকে গবেষণায় মনোনিবেশ করেছেন বেশি সেখানে শিক্ষকতার উপর বরাবরই বেশি গুরুত্ব দিয়েছেন হুইলার। তিনি উৎসাহ, অনুপ্রেরণা এবং কল্পনার মাধ্যমে শিক্ষা দিতেন। জটিল ধারণাগুলোকে সহজ ভাষায় ব্যক্ত করায় বিশেষ পারঙ্গম ছিলেন। অনেক খ্যাতি অর্জনের পরও তিনি নতুন ছাত্রদের পড়ানো বন্ধ করেননি। বিশ্ববিদ্যাললের প্রথম বর্ষ থেকে শুর করে সবাইকেই সমান গুরুত্বের সাথে পড়িয়ে গেছেন।
হুইলার তাত্ত্বিক পদার্থবিজ্ঞানে বিশেষ অবদান রেখেছেন। ১৯৩৭ সালে তিনি এস-ম্যাট্রিক্স এ প্রচলন করেন। কণা পদার্থবিজ্ঞানে এই ম্যাট্রিক্স একটি আবশ্যকীয় উপাদান হয়ে উঠে। নিউক্লীয় বিভাজন তত্ত্বের অগ্রদূতদের মধ্যে তিনি অন্যতম। এক্ষেত্রে নিল্‌স বোর ও এনরিকো ফের্মির সাথে তার নামও উচ্চারিত হয়। ১৯৩৯ সালে নিউক্লীয় বিভাজনের লিকুইড ড্রপ মডেল তৈরীতে তিনি নিল্‌স বোরকে সহায়তি করেন।
দ্বিতীয় বিশ্বযুদ্ধের সময় অন্যান্য অনেক পদার্থবিজ্ঞানীর মত তিনিও শিক্ষকতা বাদ দিয়ে নিউক্লীয় বোমা নির্মাণের উদ্দেশ্যে ম্যানহাটন প্রকল্পে যোগ দেন। হুইলার এই প্রকল্পের হ্যানফোর্ড সাইটে কাজ করতেন। বোমাতে ব্যবহৃত প্লুটোনিয়াম তৈরির উদ্দেশ্যে এই সাইটে নিউক্লীয় চুল্লী বানানো হয়েছিল। এই সাইটের উপকরণ দিয়ে নির্মিত বোমাটি নিক্ষেপ করা হয়েছিল জাপানের নাগাসাকিতে। হ্যানফোর্ডে বি-পাইল নামক প্রথম চুল্লী নির্মাণের পূর্বেই হুইলার অনুমান করেছিলেন, বিভাজনের উৎপাদের সাথে জমা হওয়া বিষাক্ত পদার্থগুলো নিউট্রন শোষণের মাধ্যমে চলমান নিউক্লীয় শিকল বিক্রিয়াকে ক্ষতিগ্রস্ত করতে পারে। অর্ধায়ু ক্ষয়ের হার গণনার মাধ্যমে তিনি এটাও বের করেছিলেন যে, এই নিউট্রন শোষণের জন্য সবচেয়ে বেশি দায়ী জেননের একটি সমাণু, জেনন-১৩৫। ম্যানহাটন প্রকল্প ছাড়াও হুইলার ম্যাটারহর্ন বি প্রকল্পে যোগ দেন এবং এএ মাধ্যমে মার্কিন হাইড্রোজেন বোমা নির্মাণে ভূমিকা রাখেন।
ন্যাশনাল মেডেল অব সায়েন্স, ১৯৭০
উপসাগরীয় যুদ্ধ

পারস্য উপসাগরীয় যুদ্ধের সূচনা ২ আগস্ট, ১৯৯০ সালে। ১৯৯১ সালের ২৮ ফেব্রুয়ারি এর আনুষ্ঠানিক সমাপ্তি ঘটে। অপারেশন ডেজার্ট স্টর্ম নামে সমধিক পরিচিত এই যুদ্ধের সংঘটিত হয় ইরাক এবং ৩৪টি দেশের জাতিসংঘ অনুমোদিত যৌথ বাহিনীর মধ্যে। ১৯৯০ সালের আগস্ট মাসে ইরাকের কুয়েত আগ্রাসন এবং কুয়েতি ভূ-খন্ড দখলের প্রেক্ষতে ইরাকি বাহিনীর হাত থেকে কুয়েতকে মুক্ত করাই ছিল এ যুদ্ধের উদ্দেশ্য।
এই যুদ্ধটি আরও কিছু নামে পরিচিত । যেমন : পারস্য উপসাগরীয় যুদ্ধ (Persian Gulf War), প্রথম উপসাগরীয় যুদ্ধ (First Gulf War), কুয়েত যুদ্ধ (Kuwait War) ইত্যাদি। ১৯৯০ সালের ২ আগস্ট ইরাকের সেনাবাহিনী কুয়েত দখল করা শুরু করলে বিভিন্ন দেশ তার নিন্দা জানায়। জাতিসংঘ নিরাপত্তা পরিষদ ইরাকের উপর অর্থনৈতিক নিষেধাজ্ঞা আরোপ করে। যুক্তরাষ্ট্রের রাষ্ট্রপতি জর্জ এইচ. ডব্লিউ. বুশ সৌদি আরবে সেনা মোতায়েন করেন এবং অন্যান্য রাষ্ট্রগুলোকেও তাদের সেনা পাঠাতে অনুরোধ করেন।
নিচে উল্লিখিত নামগুলো যুদ্ধটিকে বর্ণনা করতে ব্যবহার করা হয়েছেঃ
• পশ্চিমা দেশগুলোতে "Gulf War","Kuwait Invasion", এবং "পারস্য উপসাগরীয় যুদ্ধ" ( ইংরেজিতে "Persian Gulf War") বহুল ব্যবহৃত নাম। এই নামগুলো যুক্তরাষ্ট্রের বেশিরভাগ জনপ্রিয় ঐতিহাসিক এবং সাংবাদিক ব্যবহার করেছেন। এই নামগুলো ব্যবহারের সবচেয়ে বড় সমস্যা হল এগুলো অন্তত তিনটি যুদ্ধে ব্যবহার করা হয়েছে।
•কুয়েত এবং মধ্যপ্রাচ্যের অন্যান্য দেশ যেমন সৌদি আরব, বাহরাইন, মিশর ও সংযুক্ত আরব আমিরাত একে কুয়েতের স্বাধীনতা যুদ্ধ হিসেবে চিহ্নিত করে।
•ফ্রান্স এবং জার্মানিতে এই যুদ্ধ War of Kuwait এবং Second Gulf War হিসেবে পরিচিতি পায়।
•ইরাক একে বলে The mother of all battles.
•অন্যান্য নাম যেমন Iraq-Kuwait conflict এবং U.N.-Iraq conflict ব্যবহৃত হতো ।
যৌথ বাহিনীর বিভিন্ন দেশ যুদ্ধে নিজেদের চালানো বিভন্ন অপারেশনের বিভিন্ন নাম দিয়েছিল। তবে কখনো কখনো এই নামগুলো ভুলভাবে সমগ্র যুদ্ধটিকে বোঝাতে ব্যবহার করা হয়েছিল, বিশেষতঃ যুক্তরাস্ট্র পরিচালিত অপারেশন ডেজার্ট স্টর্ম।
উপসাগরীয় যুদ্ধের আগে ইরাক এবং ইরানের মধ্যে যুদ্ধ ছিল প্রায় আট বছর ধরে(১৯৮০-৮৮)। এই যুদ্ধে ইরাক এবং ইরান উভয় দেশেরই সামরিক এবং অর্থনৈতিক দুর্দশায় পড়তে হয়। এতে করে ইরাকের ঘাড়ে অনেক ঋণ জমে যায়। ইরাকের স্বৈরশাসক সাদ্দাম হোসেন মনে করতেন যদি কুয়েত আক্রমণ করে কুয়েতের ভূগর্ভে মজুতকৃত তেলের নিয়ন্ত্রণ নিজেদের দখলে আনা যায় তাহলে মধ্যপ্রাচ্যে তারাই হর্তাকর্তা হয়ে উঠবে। তাই সাদ্দাম হোসেন প্রায় দশ লাখের বিশাল সামরিক বহর নিয়ে কুয়েত াআক্রমণ করে। তখন সৌদি আরবও ইরাক কর্তৃক আক্রমণের ভয়ে ছিল। আর এই যুদ্ধের বিষয়টি পশ্চিমাদের কাছে মোটেও ভালো ঠেকে নি। তাই জাতিসংঘ ইরাকের উপর অর্থনৈতিক নিষেধাজ্ঞা আরোপ করে। অন্য দিকে তৎকালীন যুক্তরাষ্ট্রের প্রেসিডেন্ট জর্জ ডব্লিউ বুশ ও তার প্রশাসন মনে করতে লাগলেন যদি ইরাক কুয়েত দখল করে এবং তার তেল ভান্ডারের মালিক হয়ে যায় তাহলে পুরো বিশ্বের মোট জ্বালানির ২০% ইরাকের নিয়ন্ত্রণে চলে যাবে এবং ইরাক খুবই শক্তিধর রাষ্ট্রে পরিণত হবে। যা যুক্তরাষ্ট্র ও তার মিত্রদের জন্য মোটেও সুখকর নয়। তাই যুক্তরাষ্ট্র ও ৩৪টি দেশ মিলে কোয়ালিশন ফোর্স গঠন করে এবং ইরাককে শান্তি চুক্তিতে বাধ্য করে। আর তখনই যুক্তরাষ্ট্র সর্বপ্রথম সৌদি আরবে সৈন্য মোতায়েন করে এবং এখনো সৌদি আরবে যুক্তরাষ্ট্রের বিশাল ঘাঁটি রয়েছে। কোয়ালিশন ফোর্সের কাছে ইরাক পরাজিত হয়।
কুয়েত ইনভেশন পর, ১৩ আগস্ট,১৯৯০ থেকে ২০ অক্টোবর,১৯৯০-এ কুয়েত থেকে ভারতীয়দের ১৯৯০ আকাশপথে উদ্ধার করা হয় । এয়ার ইন্ডিয়ার একটি বেসামরিক বিমান দ্বারা ১৭০,০০০ জন মানুষ খালি করা হয় এবং ৫০০ মানুষ একটি জাহাজ মাধ্যমে পাঠানো হয় ।
কুসুম্বা মসজিদ

কুসুম্বা মসজিদ বাংলাদেশের নওগাঁ জেলার মান্দা উপজেলার কুসুম্বা গ্রামের একটি প্রাচীন মসজিদ। কুসুম্বা দিঘির পশ্চিম পাড়ে, পাথরের তৈরি ধূসর বর্ণের মসজিদটি অবস্থিত। বাংলাদেশের পাঁচ টাকার নোটে এই মসজিদের ছবি দেওয়া আছে।
মসজিদের প্রবেশদ্বারে বসানো ফলকে মসজিদের নির্মাণকাল লেখা রয়েছে হিজরি ৯৬৬ সাল(১৫৫৮-১৫৬৯ খ্রিষ্টাব্দ)। আফগানি শাসনামলের শুর বংশের শেষদিকের শাসক গিয়াসউদ্দিন বাহাদুর শাহের আমলে "সুলায়মান" নামে একজন এই মসজিদটি নির্মাণ করেছিলেন।
১৮৯৭ সালের ভূমিকম্পে মসজিদের তিনটি গুম্বজ নষ্ট হয়েছিল। পরে সেগুলো প্রত্নতত্ত্ব অধিদপ্তর সংস্কার করেন। পরবর্তীতে ২০১৭ সালে মসজিদের চতুর্দিকে এবং পূর্বপার্শ্বে অবস্থিত দিঘির পাড়ে ফুলের বাগান নির্মাণ, আলোকসজ্জার কাজ করা হয়।
বিংশ শতাব্দীর প্রথমভাগে রাজশাহী জেলা পরিষদের ওভারশিয়ার "সুরেন্দ্র মোহন চৌধুরী" কুসুম্বা গ্রামের প্রাচীন ধ্বংসস্তূপ থেকে একটি শিলালিপি আবিষ্কার করেন। শিলালিপিটি বর্তমানে রাজশাহীর বরেন্দ্র জাদুঘরে রয়েছে।
আত্রাই নদীর পশ্চিম তীরে, বাংলাদেশের নওগাঁ জেলার মান্দা উপজেলা থেকে ৪ মাইল উত্তর-পশ্চিমে মান্দা-নওগাঁ সড়কের পশ্চিম পার্শ্বে এ মসজিদটি অবস্থিত।
মসজিদটি দৈর্ঘ্যে ৫৮ফুট, প্রস্থে ৪২ফুট। দুই সারিতে ৬টি গোলাকার গম্বুজ রয়েছে। মসজিদের গায়ে রয়েছে লতাপাতার নকশা। প্রাচীর ঘেরা মসজিদটির প্রধান ফটকে প্রহরী চৌকি ছিল। মসজিদটিতে ইটের গাঁথুনি, সামান্য বাঁকানো কার্ণিশ এবং সংলগ্ন আটকোণা বুরুজ। এগুলো থেকে মসজিদের স্থাপত্যে বাংলা স্থাপত্যরীতির প্রভাব পাওয়া যায়। মসজিদের মূল গাঁথুনি ইটের হলেও এর সম্পূর্ণ দেয়াল এবং ভেতরের খিলানগুলো পাথরের আস্তরণে ঢাকা। মসজিদের স্তম্ভ, ভিত্তি মঞ্চ, মেঝে ও দেয়ালের জালি নকশা পর্যন্ত পাথরের। মসজিদটি আয়তাকার এবং এতে রয়েছে তিনটি বে এবং দুটি আইল। এর পূর্বপ্রান্তে তিনটি এবং উত্তর-দক্ষিণে একটি করে প্রবেশপথ। মসজিদের কেন্দ্রীয় মিহরাবটি পশ্চিম দিকের দেয়ালের থেকে আলাদা। পশ্চিম দেয়ালের দক্ষিণ-পূর্ব দিকে এবং মাঝামাঝি প্রবেশপথ বরাবর দুটো মিহরাব রয়েছে যা মেঝের সমান্তরাল। উত্তর-পশ্চিম কোণের বে-তে মিহরাবটি একটি উঁচু বেদীর উপর বসানো। মোট মিহরাব আছে ৩টি, যার সবগুলো কালো পাথরের তৈরি। মসজিদটির সম্মুখে ২৫.৮৩ একের আয়তনের একটি বিশাল জলাশয় রয়েছে। মিহরাবে আঙ্গুরগুচ্ছ ও লতাপাতার নকশা খোদিত রয়েছে।
মসজিদের ভিতরে উত্তর-পশ্চিম কোনের স্তম্ভের উপর একটি উঁচু আসন আছে। ধারণা করা হয়, এই আসনে বসেই তৎকালীন কাজী/বিচারকরা এলাকার বিভিন্ন সমস্যার বিচার কার্য পরিচালনা করতেন।
নওগাঁ হতে রাজশাহী মহাসড়কের আত্রাই নদীর উপর অবস্থিত মান্দা ব্রিজ থেকে পশ্চিম দিকে ২ কিলোমিটার দূরের কুসুম্বা মোড়ের ৪০০ মিটার পশ্চিমে ঐতিহাসিক কুসুম্বা শাহী মসজিদ ও কুসুম্বা দিঘি অবস্থিত।
গের্ড বিনিগ

গের্ড বিনিগ (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।
বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।
১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।
১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।
আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ
১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।